MT
L 58/1406
Il-Ġurnal Uffiċjali tal-Unjoni Ewropea
23.2.2023
IL-KUMMISSJONI PROĠETTI PILOTA
KAPITOLU PP 01 — RIĊERKA U INNOVAZZJONI (ikompli) PP 01 23
(ikompli)
PP 01 23 05
(ikompli) — l-identifikazzjoni tal-azzjonijiet possibbli fil-livell tal-Istati Membri, reġjonali u lokali biex tingħata spinta lilliżvilupp tan-negozju, u jiġu appoġġati l-SMEs biex jipprovdu soluzzjonijiet ibbażati fuq l-ispazju tal-UE bil-għan li joffru soluzzjonijiet aktar sikuri għall-flotot tal-UE (kemm tal-ajru jew ukoll marittima); — l-iżvilupp ta' prototipi ta' tagħmir abbord li juża sinjali ta' Galileo biex jindirizza l-ħtiġijiet ewlenin mhux koperti s'issa minn tagħmir eżistenti, b'enfasi fuq l-użu tas-servizzi ta' tfittxija u salvataġġ Galileo.
Il-prototipi ta' tagħmir żviluppati fi ħdan dan il-proġett pilota għandhom ikunu bbażati, meta jkunu disponibbli, fuq komponenti kummerċjali eżistenti kummerċjalment disponibbli; — l-implimentazzjoni ta' diversi dimostrazzjonijiet għall-inġenji tal-ajru kummerċjali u għall-bastimenti tas-sajd.
L-għan huwa li jintwerew il-fattibbiltà u l-valur miżjud għas-settur, permezz tal-konvalida tal-kunċett operattiv bilparteċipazzjoni tal-utenti tal-avjazzjoni u marittimi u tal-awtoritajiet kompetenti minn diversi pajjiżi.
L-inġenji talajru u l-bastimenti fid-dimostrazzjoni għandhom jiġu mgħammra b'tal-anqas prototip ta' sinjal ta' dawl bilkapaċità li jiġi attivat mill-bogħod bl-użu ta' sinjali Galileo u l-messaġġi speċifiċi kodifikati. — il-kontribut għall-abbozzar ta' standards ġodda li jiddefinixxu 1) ir-rekwiżiti operattivi minimi għal sinjal ta' dawl ta' tfittxija u salvataġġ ta' 406MHz f'inġenji tal-ajru kummerċjali (ELT-DT) u f'bastiment tas-sajd (EPIRBS) biex ikunu jistgħu jiġu attivitati mill-bogħod u 2) it-testijiet neċessarji meħtieġa għall-verifika tal-konformità talprestazzjonijiet bħala appoġġ għall-inizjattivi regolatorji futuri fl-Ewropa; — parteċipazzjoni fi gruppi ta' ħidma eżistenti li jindirizzaw soluzzjonijiet għas-sinjali ta' dawl ta' tfittxija u salvataġġ, inklużi pjattaformi pubbliċi/privati differenti u b'intervisti ta' partijiet ikkonċernati industrijali ewlenin, bħal operaturi ta' inġenji tal-ajru, assoċjazzjonijiet ta' bastimenti tas-sajd, operaturi tat-trasport marittimu u awtoritajiet tal-avjazzjoni u marittimi rilevanti oħra fil-qasam tat-tfittxija u s-salvataġġ; — il-konsolidament tar-rekwiżiti tal-utenti u d-definizzjoni ta-rekwiżiti tat-tagħmir (sinjali ta' dawl).
Cospas-Sarsat, l-organizzazzjoni internazzjonali għat-tfittxija u s-salvataġġ qiegħda tikkontribwixxi biex issalva madwar 2 000 ruħ fis-sena, bħala medja.
It-tagħmir użat (sinjal ta' dawl ta' 406MHz) jinkludi kapaċitajiet obbligatorji bażiċi għat-trażmissjoni ta' messaġġi ta' allerta lis-satelliti li jittrażmettu mill-ġdid l-informazzjoni lill-infrastrutturi terrestri.
Galileo diġà qiegħed jikkontribwixxi billi jipprovdi s-satelliti tiegħu għat-trażmissjoni ta' messaġġi, jiġifieri l-"forward link service".
Fl-infrastrutturi terrestri, il-lokalizzazzjoni tas-sinjal tad-dawl hija ddeterminata u l-forzi tattfittxija u salvataġġ huma attivati.
Attwalment Galileo joffri kapaċità fakultattiva, bl-objettiv primarju li jagħti konferma tar-riċevuta lis-sinjal attivat, l-hekk imsejjaħ "return link".
Il-possibbiltà li jkun hemm kanal ta' komunikazzjoni mill-infrastrutturi Galileo lejn kwalunkwe sinjal ta' dawl fid-dinja se tippermetti funzjonalitajiet ġodda, u waħda mill-aktar rilevanti hija l-possibbiltà li sinjali jiġi attivat mill-bogħod mill-infrastrutturi terrestri meta jkun meħtieġ.
Sar xogħol preliminari fis-settur tal-avjazzjoni kummerċjali li jidher fil-pubblikazzjoni ta' standard ta' prestazzjoni minimu tas-sistema tal-avjazzjoni (EUROCAE ED-277), li jiddeskrivi l-proċeduri operattivi li għandhom jiġu stabbiliti biex issir din l-evoluzzjoni.
Madankollu, għad m'hemmx stabbilit rekwiżit ta' prestazzjoni minimu għas-sinjali ta' dawl, li jista' jintuża bħala appoġġ għar-regolamentazzjoni tal-futur.
Fil-fatt, l-Aġenzija tas-Sikurezza tal-Avjazzjoni talUnjoni Ewropea (EASA) li tipprevedi rekwiżiti għat-traċċar tal-inġenji tal-ajru tispjega li l-attivazzjoni mill-bogħod tassinjali ta' dawl teħtieġ żvilupp ulterjuri.
L-istandard għas-sinjali ta' dawl tal-inġenji tal-ajru (EUROCAE ED-62B) għadu ma jinkludix il-possibbiltà ta' attivazzjoni mill-bogħod.